***Frankensteins brud*** (engelsk originaltittel ***The Bride of Frankenstein***) er en amerikansk skrekkfilm fra 1935. Den var en oppfølger til filmen *Frankenstein* fra 1931, som var basert på romanen Frankenstein av Mary Shelley.

Historien
---------

Filmen fortsetter historien om dr. Henry Frankenstein (spilt av Colin Clive) og monsteret han har skapt (Boris Karloff). Monsteret tvinger i denne filmen vitenskapsmannen til å lage en make (Elsa Lanchester) til ham. Filmen forteller parallelt om dr. Frankensteins giftemål med vakre Elizabeth (Valerie Hobson). Det er denne bruden tittelen henviser til, den andre bruden er monsterets.

Rolleliste
----------

Skuespilleren Boris Karloff (1887-1969) ble verdensberømt for sin stildannende rolletolkning av dr. Frankensteins monster i tre filmer på 1930-tallet. Her i et rollebilde fra traileren til *Frankensteins brud* fra 1935.
Valerie Hobson (1917–1998) spiller i filmen dr. Frankensteins vakre brud Elisabeth

| Rolle | Skuespiller |
| --- | --- |
| Monsteret | Boris Karloff |
| Dr. Henry Frankenstein | Colin Clive |
| Elizabeth Frankenstein | Valerie Hobson |
| Dr. Pretorius | Ernest Thesiger |
| Mary Wollstonecraft Shelley/Monsterets make | Elsa Lanchester |
|

Filmskaperne
------------

Filmen ble skapt av William Hurlbut og John Balderston ut fra en situasjon i Mary Shelleys roman *Frankenstein* hvor monsteret krever en make, og fulgte således opp sine suksesser med *Frankenstein*, *The Invisible Man* og *The Old Dark House*.

Spesialeffekter
---------------

Den kommersielle suksessen til den originale Frankenstein-filmen gjorde det mulig for produsentene å bruke mye mer penger i denne produksjonen enn forgjengeren, som var en lavbudsjettsfilm. For eksempel er laboratoriet i denne filmen ikke bare såvidt utstyrt, men helt overfylt. Scenen der det nye, kvinnelige monsteret får liv ved hjelp av et lyn, er også sterkt forbedret i forhold til originalen. De fleste kritikere anser derfor at denne filmen generelt er en bedre film, mye takket være bedre spesialeffekter.

Oppfølgere
----------

Filmen har skapt flere oppfølgere, dog er ingen regissert av Whale. Den neste, og siste med Boris Karloff i hoverollen, var *Frankensteins sønn* i 1939. Filmen *Gods and Monsters* fra 1998 gjenspeiler James Whales liv og inneholder rekonstruksjoner av filmingen av viktige scener i *Bride of Frankenstein*.

Filmene i serien
----------------

Historien om Frankensteins monster har blitt klassisk i moderne populærkultur, ikke minst gjennom en mengde filmatiseringer som bygger fritt på grunnfortellingen. Reklamebildet viser Douglas Walton, Elsa Lanchester og Gavin Gordon som Percy Bysshe Shelley, Mary Shelley og Lord Byron i prologen til *Frankensteins brud*.
* *Frankenstein* (1931)
* *Frankensteins brud* (1935)
* *Frankensteins sønn* (1939)
* *The Ghost of Frankenstein* (1942)
* *Frankenstein Meets The Wolfman* (1943)
* *House of Frankenstein (1944)*

Se også
-------

* Liste over Frankenstein-filmer

Eksterne lenker
---------------

* (en) *Frankensteins brud* på Internet Movie Database Rediger på Wikidata

* (no) *Frankensteins brud* hos Filmfront Rediger på Wikidata

* (sv) *Frankensteins brud* i Svensk Filmdatabas Rediger på Wikidata

* (da) *Frankensteins brud* i Danmark Nationale Filminstitut Rediger på Wikidata

* (en) *Frankensteins brud* på AllMovie Rediger på Wikidata

* (fr) *Frankensteins brud* på Allociné Rediger på Wikidata

* (nl) *Frankensteins brud* på MovieMeter Rediger på Wikidata

* (en) *Frankensteins brud* på Turner Classic Movies Rediger på Wikidata

* (en) *Frankensteins brud* på American Film Institute Rediger på Wikidata

* (en) *Frankensteins brud* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC **·** BNE
 |